
Linnavara– ja Majandusameti nõuete  üleandmine

Arhitektuuri- ja Linnaplaneerimise Ameti bilanssi

1. ASJAOLUD JA MENETLUSE KÄIK
Narva Linnavolikogu 28.06.2012 otsuse nr 94 „Narva ametiasutuste struktuuri ja teenistujate koosseisude kinnitamine“ ja 26.07.2012 määruse nr 13 „Narva linna 2012. aasta eelarve“ alusel annab Narva Linnavalitsuse Linnavara– ja Majandusamet (edaspidi ka Linnavara- ja Majandusamet) Narva Linnavalitsuse Arhitektuuri- ja Linnaplaneerimise Ametile (edaspidi ka Arhitektuuri– ja Linnaplaneerimise Amet) üle Vaivara Kalmistud SA-ga seotud nõuded. Käesoleval ajal on Linnavara- ja Majandusameti bilansis kajastatud nõue Vaivara Kalmistud Sihtasutuse vastu summas 3 620,74 eurot .
Linnavara- ja Majandusameti ja Vaivara Kalmistud SA vahelise sihtotstarbelise toetuse kasutamise lepingu nr 6 kohaselt on Vaivara Kalmistud Sihtasutusele eraldatud, kuid kasutamata jäänud rahaliste vahendite jääk 30.11.2012. a seisuga summas 3 620,74 eurot. Nimetatud toetus on ette nähtud Vaivara valla haldusterritooriumil asuva Riigiküla kalmistu haldamise ja Sihtasutuse üldhaldamisega seotud kulutuste katteks.

Alates 01.07.2012. a on Vaivara Kalmistud SA lepingupartneriks sihtotstarbelise toetuse kasutamise lepingu nr 6 realiseerimisel Narva Linnavalitsuse Arhitektuuri- ja Linnaplaneerimise Amet, millest tulenevalt on otstarbekas üle anda eelpool nimetud nõue Narva Linnavalitsuse Arhitektuuri- ja Linnaplaneerimise Ametile.
2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu nõuete ja kohustuste üleandmise otsustamine linnavolikogu pädevusse. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. OTSUS
3.1. Linnavara– ja Majandusametil anda hiljemalt 17.12.2012  Arhitektuuri- ja Linnaplaneerimise Ameti bilanssi nõue summas 3 620 (kolm tuhat kuussada kakskümmend) eurot 74 senti .
3.2. Arhitektuuri- ja Linnaplaneerimise Ametil võtta oma bilanssi hiljemalt 17.12.2012 nõue summas 3 620 (kolm tuhat kuussada kakskümmend) eurot 74 senti.
4. RAKENDUSSÄTTED

4.1. Linnavara- ja Majandusametil teha korraldus teatavaks Arhitektuuri- ja Linnaplaneerimise Ametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

